DA Den Europæiske Unions Tidende C 59/8

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

(2009/C 59/04)

Sag nr.: XA 1/09

Medlemsstat: Det Forenede Kongerige

Region: England, Scotland and Wales

Støtteordningens benævnelse eller navnet på den virksomhed, der modtager en individuel støtte: Fallen Cattle Surveillance Scheme (Great Britain)

Retsgrundlag: Ordningen er ikke lovpligtig. Ifølge TSE-forordningen, forordning (EF) nr. 999/2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier, skal medlemsstaterne kontrollere døde kreaturer, der er mere end 24 måneder gamle, for BSE. Fra den 1. januar 2009 undersøges i Det Forenede Kongerige kun døde kreaturer, der er mere end 48 måneder gamle, i overensstemmelse med Kommissionens beslutning 2008/908/EF. Fra den 12. januar 2009 har landbrugerne ansvaret for indsamling og destruktion af disse dyr ifølge den nationale TSE-lovgivning i England, Skotland og Wales. Producenterne kan frit træffe deres egne aftaler om destruktion hos enhver virksomhed, der håndterer animalske biprodukter og er godkendt til at udtage prøver af hjernestammen med henblik på undersøgelse for BSE

Forventede årlige udgifter til ordningen eller det samlede individuelle støttebeløb, der ydes til virksomheden: Den 12. januar 2009 — 31. december 2009: 2 mio. GBP

Maksimal støtteintensitet: Støtteintensiteten for indsamling og destruktion af døde kreaturer, der skal undersøges for TSE, er op til 100 % i overensstemmelse med artikel 16, stk. 1, litra f), i forordning (EF) nr. 1857/2006.

Den maksimale intensitet af den støtte, der udbetales til producenterne under denne ordning for indsamling og destruktion, ventes ikke at blive større end 20 % (mod 100 % i perioden 2001 — 11. januar 2009)

Gennemførelsesdato: Den 12. januar 2009, dog tidligst når ordningen er offentliggjort af Kommissionen

Ordningens eller den individuelle støttes varighed: Den nye finansieringsordning begynder den 12. januar 2009, dog tidligst, når ordningen offentliggøres af Kommissionen, og slutter den 31. december 2009. Fristen for ansøgning om støtte er den 31. december 2009

Målet med støtten: Målet med støtten er at etablere en statsstøttet frivillig ordning for indsamling og destruktion i et godkendt anlæg af døde kreaturer, der er mere end 48 måneder gamle og skal undersøges for BSE i henhold til forordning (EF) nr. 1774/2002 og forordning (EF) nr. 999/2001.

Ordningen er ny. Der er ikke tale om en ændring eller en udvidelse af en allerede gældende ordning

Berørt(e) sektor(er): Finansieringen er til rådighed for alle små og mellemstore bedrifter i Storbritannien, hvor der produceres eller holdes voksne kreaturer

Den støttetildelende myndigheds navn og adresse: Den ansvarlige myndighed for støtteordningen er:

Department for Environment, Food and Rural Affairs

Food and Farming Group

Area 7E, 9 Milbank, c/o Defra

17 Smith Square

London

SW1P 3JR

UNITED KINGDOM

Støtten udbetales af:

The National Fallen Stock Company Ltd

Stuart House

City Road

Peterborough

PE1 1QF

UNITED KINGDOM

Websted: http://www.defra.gov.uk/animalhealth/inspecting-and-licensing/abp/fallenstock/transitionfunding.htm

Andre oplysninger: —

Sag nr.: XA 13/09

Medlemsstat: Irland

Støtteordningens benævnelse eller navnet på den virksomhed, der modtager en individuel støtte: Participants in the An Bord Bia Food Quality Assurance Schemes

Retsgrundlag: An Bord Bia Acts 1994 to 2004

Forventede årlige udgifter til ordningen eller det samlede individuelle støttebeløb, der ydes til virksomheden: Årlig udgift: 600 000 EUR

Maksimal støtteintensitet: Op til 100 %

Gennemførelsesdato: Den 12. januar 2009

Ordningens eller den individuelle støttes varighed: Den 31. december 2012

Målet med støtten: Målet med støtten er at tilskynde til produktion af kvalitetslandbrugsprodukter hos producenter, der deltager i anerkendte uafhængigt certificerede kvalitetssikringsordninger. Støtten ydes i form af tilskud til kontrol- og certificeringsomkostninger i overensstemmelse med artikel 14, stk. 2, litra f), i forordning (EF) nr. 1857/2006, for deltagere i Bord Bias kvalitetssikringsordninger for svinekød, kyllinger og æg.

Der ydes ligeledes støtte til udarbejdelse af standarder (herunder benchmarking i forhold til andre standarder) og til uddannelsesprogrammer i overensstemmelse med artikel 14, stk. 2, litra b) og c), i forordning (EF) nr. 1857/2006, for deltagere i alle Bord Bias kvalitetssikringsordninger, også dem, der gælder for spiselige gartneriprodukter, som også omfatter producenter af champignonkompost

Berørt(e) sektor(er): Kød, spiselige gartneriprodukter og æg

Den støttetildelende myndigheds navn og adresse:

An Bord Bia Clanwilliam Court Lower Mount Street Dublin 2 IRELAND

Websted: http://www.bordbia.ie/industryservices-qualityassurance

Andre oplysninger: Ordningerne, der administreres af Bord Bia og er certificeret ifølge EN-standard 45001, opfylder alle krav i artikel 32 i forordning (EF) nr. 1698/2005